Temeljem članka 17.stavak 1. Zakona o sustavu civilne zaštite („ Narodne novine“ br.82/15) te članka 32. Statuta Grada Skradina ( „ Službeni vjesnik Šibensko – kninske županije“ br. 10/09 i 5/13 ) Gradsko vijeće Grada Skradina na 23. sjednici održanoj 15. prosinca 2016. donosi

**ANALIZU STANJA**

**SUSTAVA CIVILNE ZAŠTITE**

**GRADA SKRADINA**

**ZA 2016.GODINU**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih događanja.

Civilna zaštita je od javnog interesa za Republiku Hrvatsku i sigurnost Republike Hrvatske.

Grad Skradin dužan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17.stavak 1. Zakona o sustavu civilne zaštite ( NN br. 82/15) definirano je da predstavničko tijelo, na prijedlog izvršnog tijela jedinica lokalne i područne ( regionalne ) samouprave, razmatra i usvaja godišnju analizu stanja i godišnji plan razvoja s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Sustav civilne zaštite Grada Skradina organiziran je i provodi se sukladno odredbama Zakona o sustavu civilne zaštite ( NN br.82/15), Zakona o zaštiti od požara( NN br. 92/10), Zakona o vatrogastvu ( NN br. 106/99, 117/01, 36/02, 96/03, 174/04, 38/09 i 80/10), Zakona o zaštiti od elementarnih nepogoda ( NN br. 73/97 i 174/04) i propisima donesenim na temelju navedenih zakona.

Grad Skradin ima usvojene slijedeće važeće akte iz područja sustava civilne zaštite:

* Procjenu ugroženosti stanovništva, materijalnih i kulturnih dobara i okoliša na području Grada Skradina ( usklađenje 1)
* Plan zaštite i spašavanja Grada Skradina
* Plan civilne zaštite Grada Skradina
* Procjenu ugroženosti od požara i tehnološke eksplozije na području Grada Skradina
* Plan zaštite od požara Grada Skradina
* Odluku o osnivanju Stožera civilne zaštite Grada Skradina
* Plan pozivanja Stožera civilne zaštite Grada Skradina
* Odluku o određivanju operativnih snaga zaštite i spašavanja i pravnih osoba od interesa za zaštitu i spašavanje Grada Skradina
* Odluku o osnivanju postrojbe civilne zaštite Grada Skradina

STANJE PO VAŽNIJIM SASTAVNICAMA SUSTAVA CIVILNE ZAŠTITE GRADA SKRADINA

# STOŽER ZAŠTITE I SPAŠAVANJA

Temeljem članka 24. stavak 1. Zakona o sustavu civilne zaštite („Narodne novine“ br. 82/15), članka 6. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite ( “ Narodne novine” br.37/16 ), Gradonačelnik Grada Skradina donio je 16.rujna 2016. Odluku o osnivanju Stožera civilne zaštite Grada Skradina.

Stožer civilne zaštite je stručno , operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite Grada Skradina ima 8 članova a zapovjednik mu je zamjenik gradonačelnika Nikola Milović.

**VATROGASTVO**

Na području Grada Skradina ustrojena su 2 dobrovoljna vatrogasna društva ( DVD Skradin i DVD Dubravice) sa 20 operativnih članova u Skradinu i 20 u Dubravicama ( 1 profesionalni vatrogasac u DVD Dubravice), uz 7 vatrogasnih vozila ( dvije autocisterne, jedno navalno vozilo, tri šumska vozila, jedan kombi) i jedan vatrogasni brod, a na raspolaganju je i Javna vatrogasna postrojba Šibenik koju Grad Skradin sufinancira iz vlastitih proračunskih sredstava te protupožarne postrojbe i tehnička sredstva (kanaderi i helikopteri) Hrvatske vojske.

DVD Skradin je , odlaskom dosadašnjeg profesionalnog vatrogasca u mirovinu, ostao bez stalno zaposlene osobe, a u nedostatku sredstava za funkcioniranje DVD-a odlučili su se da ubuduće djeluju bez profesionalno zaposlenog vatrogasca.

Organizacija sustava zaštite od požara za vrijeme ljetne turističke sezone u Šibensko-kninskoj županiji, tako i Gradu Skradinu temelji se na Planu operativne provedbe programa aktivnosti Vlade RH u provedbi posebnih mjera zaštite od požara s tim da se Program svake godine nadograđuje. Operativno djelovanje vatrogasnih postrojbi definirano je županijskim operativnim planovima gašenja i spašavanja, te Planom zaštite od požara Grada Skradina. U motrenju i preventivnim ophodnjama sudjelovali su operativni članovi DVD-a.

Za period ljetne protupožarne sezona 2016. g., uprkos nastanku većeg broja požara, nije došlo do širenja istih zahvaljujući pravodobnim intervencijama i relativno povoljnim klimatskim uvjetima.

**POSTROJBA CIVILNE ZAŠTITE**

Veličina postrojbe civilne zaštite kao i njena opremljenost i ustroj definirana je u” Procjeni ugroženosti stanovništva, materijalnih i kulturnih dobara i okoliša za područje Grada Skradina ( usklađenje 1)” koju je Gradsko vijeće Grada Skradina donijelo na 16. sjednici od 08. prosinca 2015.

Utvrđeno je da je potrebno ustrojiti postrojbu CZ - tim opće namjene, veličine 23 obveznika

( 1 zapovjednik i 5 ekipa) te imenovati 8 povjerenika CZ i njihove zamjenike.

Gradsko vijeće Grada Skradina na svojoj 18. sjednici održanoj 30. ožujka 2016. donijelo je Odluku o osnivanju postrojbe civilne zaštite Grada Skradina.

Radi se o postrojbi opće namjene, ukupne veličine 23 pripadnika, čija popuna je u tijeku.

Osnivanjem Stožera civilne zaštite Grada Skradina ukida se Zapovjedništvo civilne zaštite i prenosi njegova uloga i obveze na Stožer civilne zaštite i zapovjednika postrojbe civilne zaštite.

Gradsko vijeće Grada Skradina na svojoj 16. sjednici održanoj 08. prosinca 2015. god. donijelo je, u skladu s prijelaznim i završnim odredbama Zakona o civilnoj zaštiti , Procjenu ugroženosti stanovništva, materijalnih i kulturnih dobara i okoliša Grada Skradina

( usklađenje 1), te Plan zaštite i spašavanja Grada Skradina i Plan civilne zaštite Grada Skradina, koji ostaju na snazi do donošenja Procjene rizika od velikih nesreća i Plana djelovanja civilne zaštite.

**KOMUNALNO PODUZEĆE RIVINA JARUGA, HEP, ŠUMARIJA, VODOVOD I ODVODNJA, ŽUC, CRVENI KRIŽ , ZDRAVSTVENA AMBULANTA DOMA ZDRAVLJA I DRUGE ORGANIZACIJE**

Sve nabrojene pravne osobe u okviru redovitih poslova i svojih nadležnosti obavljaju i poslove civilne zaštite.

**UDRUGE I KLUBOVI U SUSTAVU CIVILNE ZAŠTITE**

Na području Grada Skradina djeluju planinarsko društvo Sv. Jere čiju aktivnost Grad Skradin potpomaže sredstvima iz Proračuna, a bitan je čimbenik sustava zaštite i spašavanja, budući da su članovi društva sposobni za eventualne pretrage terena u slučaju potrebe u izvanrednim situacijama. Isto tako, djeluje i lovačko društvo “ Skradin” čiji članovi također zbog iznimnog poznavanja terena u slučaju potrebe mogu sudjelovati u pretraživanju.

Grad Skradin je s Hrvatskom gorskom službom spašavanja- stanica Šibenik potpisao ugovor o sufinanciranju rada te službe, u slučaju potrebe za intervencijom na području grada Skradina.

KLASA: 810-01/16-01/5

URBROJ: 2182/03-02-16-1

Skradin, 15. prosinca 2016.

GRADSKO VIJEĆE

GRADA SKRADINA

PREDSJEDNICA

Katarina Šošić,v.r.